[{"text_idx": "#000000", "text": "Okcidente de Sarajevo, la c\u0302efurbo de Bosnio-Hercegovino, en la distanco de c\u0302irkau\u0306e trihora biciklado, estas karsta zono de montetoj c\u0302e la limo inter Bosnio-Hercegovino kaj Kroatio. Tie estas la ventelektra centralo Ivovik, konstruata de la C\u0302ina Korporacio de Elektra Konstruado; g\u0302i estas ankau\u0306 la unua novenergia projekto investita de c\u0302ina entrepreno en la lando Bosnio-Hercegovino kaj lau\u0306plane funkciota fine de c\u0302i jaro."}, {"text_idx": "#000001", "text": "Laboristo de la centralo Ivovik diris:"}, {"text_idx": "#000002", "text": "Tiu c\u0302i kompanio estas tre bona. La novenergia projekto estas la plej granda en Bosnio-Hercegovino. Rigardu la padelojn: c\u0302iu el ili havas du rug\u0302ajn liniojn desegnitajn por protekti birdojn. Tio estas kau\u0306zo, ke mi amas c\u0302inajn kompaniojn. C\u0302inaj entreprenoj kontribuis por nia landa disvolvado, kaj pro tio nia vivnivelo levig\u0302is duoble."}, {"text_idx": "#000004", "text": "La disvolvaj atingoj de C\u0302inio, senc\u0302esa progreso de c\u0302instila modernigo kaj c\u0302iam pli altig\u0302anta vivnielo de la c\u0302ina popolo alportas al subevoluintaj kaj evoluantaj landoj pli da memfido iri survoje al prospero. Aliflanke, C\u0302inio c\u0302iam tenas la koncepton pri komuna ric\u0302ig\u0302o."}, {"text_idx": "#000005", "text": "En 2021 C\u0302inio unuafoje prezentis Mondan Iniciaton pri Disvolvo, kaj en la Altnivela Dialogo pri Tutmonda Evoluigo okazinta en junio de 2022 proponis disvolvan arang\u0302on, tio estas, kune krei ekvilibron de g\u0302enerala favoro, agi konkorde kaj tolereme, kungajni en kunlaboro, dividi komunan prosperon. La Monda Iniciato pri Disvolvo kaj la iniciato \u201cZono kaj Vojo\u201d kune formas la planon de tutmonde evoluiga komunumo."}, {"text_idx": "#000007", "text": "La kuna konstruado de \u201cZono kaj Vojo\u201d kaj Monda Iniciato pri Disvolvo estas publikaj\u0302o de la internacia komunumo, liverita de C\u0302inio, kaj ankau\u0306 malferma platformo por kune disvolvig\u0302i kaj komune ric\u0302ig\u0302i."}, {"text_idx": "#000008", "text": "Abdulaziz Alshaabani, saud-araba fakulo pri c\u0302inaj demandoj, diris:"}, {"text_idx": "#000009", "text": "Fronte al la s\u0302ang\u0302ig\u0302oj neviditaj dum cent jaroj, C\u0302inio persiste iras la vojon de paca disvolvig\u0302o, strebas formi novtipajn internaciajn rilatojn por reciproka respekto, justeco kaj senpartieco, kunlaboro kaj kungajno, kaj c\u0302iam estas la lando, kiu konstruas pacon de la mondo, akcelas tutmondan disvolvadon, kaj konservas internacian ordon. La disvolvig\u0302o de C\u0302inio nepre liveros novajn s\u0302ancojn al la monda paco kaj progreso."}]